|  |  |
| --- | --- |
| **KOMENTET NGA RADIO TELEVIZIONI I KOSOVËS**  Faqe 8- Paragrafi : Transmetuesi Publik- Duhet të shtohen RTK3 dhe RTK4 me që te dy këto kanale janë të licencuara me të njejtin ligj sikurse edhe kanali RTK2 dhe operojnë me program 24orë në ditë. Po ashtu sikurse RTK2 edhe RTK3 dhe RTK4 barten vetëm në rrjetet kabllore.  Faqe 9- Komenti referohet te përshkrimi i cilësisë së sinjalit, ku ceket se cilësia e sinjalit tokësor të transmetuesit publik është e dobët, ku bartës përgjegjës për transmetim dhe sinjal tokësor ka qenë KTTN.  Po ashtu në bazë të matjeve të bëra nga RTK, rajoni i Pejës dhe fshatrat e Rugovës (Dushkaje, Vitomiricë, Novosell, Radavc, Burrnut dhe Bjeshka e Rugoves) nuk kanë qasje cilësore të sinjalit tokësor të RTK.  Faqe 10- Statistikat e mbulueshmërisë që bien në kundërshtim me paragrafin e parë në faqen 9 ku thuhet se “*Transmetuesit privat me mbulim nacional tokësor RTV21 dhe KTV kanë arritur mbulueshmërinë e njejtë sikurse transmetuesi publik RTK1”*, e që në bazë të statistikave të paraqitura në faqën 10 RTK ka një komunë më shumë dhe diferencë me 720 banorë më shumë.  Faqe 11- Paragrafi- Radio kanalet me transmetim tokësor: Radio Kosova 1 dhe Radio Kosova 2 transmetojnë rreth 35% të programit në gjuhën e pakicave, respektivisht 7/24.  Faqe 11- Paragrafi- Shpernarja e përmbajtjeve programore në rrjetet kabllore: Kompanitë kabllore duhet të obligohen të transmetojnë të gjitha kanalet e RTK. jo vetëm RTK1 dhe RTK2, si dhe të obligohen me ligj qe kanalet e transmetuesit publik të mos shkyqen për shkak të skadimit apo mospagesës së abonimit.  Faqe 17- ku thuhet: “*Procedurat e njejta do të zbatohen edhe me rastin e ndonjë kërkese për zgjërimin e ofertës programore të ofruar nga transmetuesi publik”.*  Duhet pasur parasysh se të njëjtat procedura nuk mund të vlejnë për transmetuesin publik duke u nisur nga fakti se mbulimi me sinjal të RTK-se është rregulluar me ligj për RTK-ne për tërë territorin e Kosovës për komplet platformën e RTK-së, nga Kuvendi i Kosovës.  Faqe 18- Paragrafi – Parimet themelore të përmbajtjeve programore: Përmbajtja programore e RTK-së është e rregulluar me ligjin për RTK-në.  Faqe 20- Paragrafi- Format e reja teknologjike: Të shtohen edhe format teknologjike si: 4K, 8K dhe 3D.  Faqe 21- Paragrafi- Stimulimi i prodhimit të programeve: Të ofrohet një sqarim më i gjërë pse është e nevojshme që KPM të thëmelojë këtë fond, dhe të shpjegohet pse duhët që ky paragraf të hyjë në strategjinë për digjitalizim?  Faqe 23- Paragrafi- Numërimi logjik i kanaleve: Në bazë të praktikave të vendeve rajonale duhet të shtohet fjalia si ne vijim: Të gjitha kanalet e RTK-së të renditen të parat dhe njëra pas tjetrës.  Faqe 24- Udhëzuesi elektronik i programit- Informatat rreth skemes programore të përditësohen automatikisht nga skema programore.  Faqe 32- Korniza teknike/ Tabela, propozojmë që në këtë tabelë të futet edhe një kolonë ku do të përshkruhën edhe emrat e këtyre pikave transmetuese përveq koordinatave.  Faqe 37,38- Faza e parë-periudha tranzitore: Kërkojmë që MUX-i (MUX3 i transmetuesit publik), t’i ndahet transmetuesit publik gjatë fazës së parë apo periudhes tranzitore.  Po ashtu kërkojme qe përvëq se për përmbajtjet programore të transmetuesit publik MUX3 të shfrytëzohet edhe për përmbajtjet programore të kanaleve tjera të cilat do të vlerësohen se janë me interes për publikun e Kosovës, sic parashihet në parimin “must carry”.  Po ashtu ne paragrafin ku thuhet: “ *Televizioni publik është I obliguar që të sigurojë transmetim me mbulueshmëri nacionale në tërë territorin e Republikës së Kosovës”,* kjo vlenë vetëm në rast se RTK është operatori rrjetit të vetë.  Faqe 41- Paragrafi- Transmetuesi Publik I Kosovës- Fusnota7, sqarim: Kosto për ndërtimin e rrjetit (kontribuiv, distribuiv, dhe radio-difuziv) dhe që gjithashtu varet nga ligji se kush do të jetë operator i rrjetit te RTK-së.  Po ashtu të shtohet se ne Multipleks do të akomodohen edhe kanalet tjera të cilat do të vlerësohen se janë me interes për publikun e Kosovës sic parashhet në parimin “must carry”.  Po ashtu përveq Kuvendit të Kosovës të shtohet edhe Qeveria e Republikës së Kosovës për të siguruar mbështëtjen e nevojshme financiare për RTK-në, bazuar në praktikat rajonale dhe Evropiane.  #  **KOMENTET NGA RTV BALLKAN**  Balkan RTV kerkon qe te kete mbeshtetje gjate procesit te digjitalizimit  Mbeshtetjet jane dy lloje:   1. Qe te kete mundesi te abonohet pa pagese ne Mux 2. Apo te ndihmohet ne sigurimin e kompletimit te mjeteve qe duhen per digjitalizimin   Ashtu siq e perkufizuam me larte karakteristiken e Televizionit ne lidhje me mbeshtetjen per minoritetet ne Kosove ju ftojme qe ne Draft Strategjine per Digjitalizimin ne Kosoves te shtoni nje pjese qe te kete mbeshtetje per nje Medie per te gjitha minoritetet ne Kosove.  #  **KOMENTET NGA: BORDI I SH.O.K "KOSCABLE**  Lidhur me komentet per draft rregulloren per digitalizimin e transmetimit toksore ne Repubiken e Kosoves ne nuk kemi edhe shum cka te komentojme rreth kesaje, por ne te gjithe operatoret kabllore deshem te bejme vetem nje koment apo sugjerim, e cila mund te futet edhe ne kete rregullore apo edhe te lihen ne rregulloren e re per Operatoret Kabllore.  Ku ne kerkojme qe televizionet Nacionale apo edhe Lokale te cilat jan free to Air (qe jane pa pagese) te obligohen per te na dhen sinjalin per ritransmetim dhe jo te lihet keshtu siq eshte. Pasi qe ne mendojme se ashtu siq eshte tani ne ndihemi te diskriminuar sepse disa televizione kur te dojn na thon transmetone e kur te dojn nuk na lejojne. Ndersa ne si Operatore kabllore jemi te obliguar ti ndegjojme pasi qe rregullora per Operatoret Kabllore neve na obligon qe ne ti ritransmetojme per veq nese ata nuk deshirojne.  Ne kete kerkese  po e bejme pasi qe na u kan paraqite disa probleme me disa nga televizonet Nacionale.  Kete kusht e kan fute edhe disa nga Rregullatoret ne Rajon si shembull mund ta marrim edhe Rregullatorin per Media ne Republiken e Shqiperise. Ku i ka Obligu te gjitha Televizonet Nacionale te ja u dergojne sinjalin te gjithe Operatorve Kabllore ne Republiken e Shqiperise, nese nuk gabohemi ku e quajn me term nderkombtare (**Must carry**).  #  **KOMENTET NGA KTTN**  III. IP Rrjeti Kontributiv, që shërben për bartjen e sinjalit të përmbajtjeve programore nga Ofruesit e përmbajtjes TV, të cilët multipleksit ia përcjellin sinjalin e koduar në TS (Transport Stream). Rekomandohet që transporti i sinjalit nga ofruesi i përmbajtjes deri tek MUX të bëhet duke shfrytëzuar fibrin optik për mundësitë më të mira që i ofron në lidhje me kualitetin, koston dhe sigurinë. Kjo nuk e ndalon përdorimin e linqeve digjitale (rekomandohet fuqimishtë përdorimi i Broadcast linqeve, që nënkupton teknologjinë ASI të bartjes së sinjaleve), dërgimin (kontribuimin) RF dhe satelitor për nevoja të transmetimit tokësor digjital.  V.3. IP Rrjeti Distributiv, për shpërndarje të sinjaleve nga Multipleksi qendror nëpër pika transmetuese, duke shfrytëzuar protokolet RTP (Real-time Transmission Protocol) nëpërmjet UDP-së (User Datagram Protocol) gjat bartjes së sinjaleve përmes fijeve optike si dhe përdorimi i RF Broadcast linqeve, që nënkupton mënyren ASI të bartjes së sinjaleve. Rrjeti distributiv duhet të garantojë 100% disponueshmëri të sinjalit deri tek pikat transmetuese duke përdorur teknikë unazore dhe mbrojtje 1+1 në të gjitha nivelet.  VI.4. Rrjeti Radio-difuziv, bën emetimin e sinjaleve digjitale TV deri te shfrytëzuesit e fundit, nëpërmjet sistemeve emituese të vendosur nëpër pika të larta.  VII. SFN - mundëson që brenda një zone mbulueshmërie (allotment) të gjithë transmetuesit të punojnë në atë mënyrë që sinjali digjital të mbërrij gjer te secili shfrytëzues në frekuencë të njëjtë, në kohë të njejtë (brënda intervalit mbrojtës) dhe me përmbajtje të njejtë.  Bazuar në përvojat më të mira në implementimin e DVB-T2 në Evropë, propozohet që distribucioni primar i sinjaleve (në kuadër të Rrjetit Kontributiv dhe Distributiv), të bëhet duke shfrytëzuar IP teknologjinë, konkretisht RTP nëpërmjet UDP-së, për bartje përmes fijeve optike, në mënyrë që përveç mundësive të procesimit dhe shkëmbimit më efikas, edhe në këtë nivel të jetë kompatibile me teknologjitë tjera siç është IPTV, si dhe si që u cekë edhe më lartë, të implementohet edhe RF Broadcasting linqet në teknologjinë ASI të punës (si mënyrë natyrale e bartjes së video sinjaleve– Native mode) për të siguruar redundancë të plotë në dy linja furnizuese me teknologji procesimi të ndryshme.  **KOMENTET NGA ASOCIACIONI I MEDIAVE TË PAVARURA ELEKTRONIKE (AMPEK)**  Verzioni i plotë i dokumentit është i publikuar në ëebfaqen e KPM-së  PJESA E PARË - KOMENTET DHE PROPOZIMET E AMPEK –ut  1). Të riformulohet qëllimi i Ligjit për digjitalizim.  Qëllimi i Ligjit për Digjitalizim duhet të jetë i natyrës teknike, dhe jo të ndërhyjë në politikat e transmetimit dhe të planifikimit të rrjeteve, që janë kompetencë e KPM, e definuar me Kushtetutë dhe me Ligjin për KPM-në. (Kushtetuta e Kosovës, neni 141. Ligji për KPM-në).  Ligji duhet ta azhurnojë spektrin e transmetimeve, duke rialokuar bandin mbi 800 Mhz, si dhe të rregullojë procedurat e tenderimit të Multiplekseve, pa ndërhyrje nga qeveria apo parlamenti gjatë procesit të licencimit. Rregullimet e tjera bëhen me akte nënligjore te KPM-së.(Fq.5)  2) Në Strategjinë për Kalimin në transmetim digjital tokësor, (faqe 8, kapitulli "SEKTORI MEDIAL NE KOSOVË") mungon analiza e tregut, që përfshin edhe prezentimin e pronësisë së operatorëve aktualë në platforma të ndryshme (transmetuesit aktualë analogë dhe operatorët e rrjeteve kabllore), pjesëmarrjen e tyre në treg përmes platformës tokësore dhe kabllore (Ndërmarrësit me Fuqi të Ndjeshme të Tregut - FNT).  Po ashtu mungon plani për parandalimin e monopolit dhe koncentrimit të pronësisë, i cili duhet të jetë pjesë e Strategjisë për digjitalizim dhe Ligjit për Digjitalizim.  3) Faza e parë - Periudha transitore të nis me periudhën "simulcast" apo transmetim paralel analog dhe digjital të transmetuesve aktualë në Kosovë, menjëherë pas miratimit të kësaj strategjie nga KPM. KPM duhet të hartojë një Rregullore të posaçme për këtë fazë, me të cilën rregullohet transmetimi testues i kombinuar analog dhe digjital, pa interferenca dhe në baza jodiskriminuese. (faqe 36 e "Strategjia..", Kapitulli "PROCESI I IMPLEMENTIMIT TE TELEVIZIONIT TOKËSOR DIGJITAL NË KOSOVË")  4) Faza e dytë/"Sëitch off" - Të bëhet licencimi direkt i TV21, KTV dhe konsorciumeve të televizioneve regjionale/lokale si operatorë të rrjeteve nacionale, përkatësisht si operatorë të rrjeteve regjionale për transmetim digjital tokësor, ku TV21 dhe KTV u vazhdohet menaxhimi me frekuenca për ndërtimin e nga një MUX-i nacional secili, ndërkaq konsorciumeve të transmetuesve regjionalë dhe lokalë u vazhdohet menaxhimi i frekuencave për ndërtimin e 5 MUX-ave rajonalë. Të gjitha licencat për transmetimin analog të ripërtërihen si licenca digjitale deri në vitin 2025. (faqe 37, Kapitulli "PROCESI I IMPLEMENTIMIT TE TELEVIZIONIT TOKËSOR DIGJITAL NË KOSOVË")  [….]  Meqë me draftin e propozuar RTK-së i ipet me automatizëm licenca, përkundër pikës 44. të udhëzimeve të ITU, kërkojmë që e njëjta praktikë të aplikohet edhe tek televizionet historike  [….]  5). Tek rekomandimet për assignments (KAPITULLI 3, KORNIZA TEKNIKE, faqe 26 dhe 27 e Strategjisë) të përfshihen edhe pikat ekzistuese të transmetimeve regjionale/lokale, si pika për planifikim të rrjeteve primare dhe sekondare, e po ashtu edhe pika të tjera të cilat konsiderohet të jenë interes kombëtar i Kosovës.  6). Të ndryshohet ndarja aktuale transmetimit regjional të rrafshit të Kosovës nga tri suballotmente, në një. (KAPITULLI 3, KORNIZA TEKNIKE, faqe 26 dhe 27 e Strategjisë)  Kërkohet që ndarja regjionale te behet ne dy sub-allotmente:  Suballotmenti i Kosoves dhe  Suballotmenti i Dukagjinit  Suballotmenti i Kosovës duhet të përfshijë komunat e regjioneve: Prishtinë, Mitrovicë, Ferizaj dhe Gjilan, ndërkaq suballtomenti i Dukagjinit të përfshijë komunat e regjioneve Pejë, Gjakovë dhe Prizren.  Ndërkaq te planifikohet edhe niveli i trete, i rrjeteve i MULTIPLEKSEVE LOKALE, ku përfshihet Suballotmenti Prishtina  Arsyetim:  Ndarja e propozuar për rrafshin e Kosovës në tri suballotmente + suballotmenti i Kryeqytetit është në kundërshtim me shpërndarjen reale të valëve elektromagnetike në rrafshin e Kosovës dhe me planifikimin e rrjetave te referencës (forma e allotmentit). Planifikimi i (sub) allotmentit duhet të jetë konform zonës se shërbimit.  Sipas parimeve te dala nga RRC-06 sinjali digjital i televizioneve historike (edhe atyre rajonale e lokale) duhet të mbulojë të paktën shtrirjen e tyre të mëparshme që ishte në modin analog. Kjo ndarje cungon mbulueshmërinë e licencuar të 9 televizioneve rajonale/lokale që veprojnë në rrafshin e Kosovës.  Duke cunguar mbulueshmërinë e licencuar, sinjali i këtyre televizioneve duhet të përsëritet po aq here neper multipleksa të ndryshëm, që për planifikimin e rrjeteve SFN është shfrytëzim joracional i spektrit, e kjo është në kundërshtim me deklarimet e kësaj strategjie.  Ne diku rreth 40% te territorit, për shkak te palosjes së sinjaleve (overlapping) nga dy apo tre multipleksa rajonalë (shembull në Prishtinë, Ferizaj, dhe pjesën më të madhe të këtij rrafshi), tek ana e pranuesve përsëritet programi i njëjtë disa here, qe është dëmtim i tregut (konkurrencë jolojale) dhe humbje e panevojshme e spektrit. Kjo implikon edhe rritjen e çmimit të bartjes së sinjalit të televizioneve rajonale për tri deri katër herë, që në këto rrethana ekonomike, e pamundëson transmetimin rajonal apo lokal.  Ndarja në dy suballtomente do të bënte edhe balancimin e popullatës se mbuluar  - Suballtomenti Kosova= ~ 1 milion banorë  - Suballotmenti Dukagjini =~800,000 banorë.  Ndarja e suballotmenteve në Strategji, në formën që është, aplikon standarde të dyfishta për përcaktim numrit të sub-allotmenteve dhe zonës së tyre, duke zbatuar rekomandimet e ITU dhe parimet e kalimit ne DTT në zonën e Rrafshit Dukegjinit, me rritje të mbulueshmërisë së transmetuesve që operojnë në atë zonë. Ndërkaq në anën tjetër, strategjia e njejtë i shkel ato parime tek transmetuesit ne rrafshin e  Ndarja në dy suballtomente do të bënte edhe balancimin e popullatës se mbuluar  - Suballtomenti Kosova= ~ 1 milion banorë  - Suballotmenti Dukagjini =~800,000 banorë.  Ndarja e suballotmenteve në Strategji, në formën që është, aplikon standarde të dyfishta për përcaktim numrit të sub-allotmenteve dhe zonës së tyre, duke zbatuar rekomandimet e ITU dhe parimet e kalimit ne DTT në zonën e Rrafshit Dukegjinit, me rritje të mbulueshmërisë së transmetuesve që operojnë në atë zonë. Ndërkaq në anën tjetër, strategjia e njejtë i shkel ato parime tek transmetuesit ne rrafshin e  7). Për transmetim regjional dhe lokal, të licencohen fillimisht pesë mux regjionale (tri (3) në rrafshin e Kosovës nga grupimi i transmetuesve rajonal/lokal të Kosovës dhe dy (2) në rrafshin e Dukagjinit nga grupimi i transmetuesve rajonal/lokal i Dukagjinit), të cilat funksionojnë në parimin SFN me topologji RN1 dhe RPC2.  Të përcaktohen kanalet e mukseve rajonale, si zëvendësim i planit analog, me karakteristika teknike të transmetimit, për të cilat nuk paraqitet nevojë për koordinim ndërkombëtar me shtetet fqinje, si dhe të cilat evitojnë shpenzimet e panevojshme për akordim të sistemit të antenave tek transmetuesit dhe tek publiku.  Arsyetim:  Strategjia për kalim në transmetime digjitale, në formën që është, nuk garanton vazhdimësi të operimit të transmetuesve rajonalë dhe lokalë, për këto arsye:  Nuk është e përfshirë infrastruktura e tyre ekzistuese në implementimin e rrjeteve digjitale,  Nuk janë përcaktuar lokacione të transmetimit dhe frekuenca që mundësojnë vazhdimin e menjëhershëm të transmetimeve regjionale pa shkaktuar interferenca. Transmetimi regjional në mënyrë të panevojshme i është lënë fatit të koordinimit me shtetet fqinje, proces që mund të zgjasë me vite,  Nuk është garantuar kontinuiteti i programeve regjionale gjatë fazave të implementimit të kësaj strategjie  Përcaktimi i pesë mukseve për transmetimin regjional do të siguronte transmetimin e të gjitha programeve të transmetuesve rajonalë/lokalë edhe në teknikën HD, por dhe hapësirë rezervë për implementimin eventual të rregullës "Must Carry" për televizionet e reja regjionale/lokale të licencuara nga KPM.  Propozohet qe per allotmentin e Rrafshit te Kosoves te perdoren kanalet 25, 33, 50 apo 56 nderkaq per rrafshin e Dukagjinit kanali 28 dhe 52, pasi qe keto kanale jane te pakten ne 60 km distance nga allotmenetet me kanale te njejta te shteteve fqinje  8). Të parashihet edhe kategoria e nivelit të tretë të rrjeteve digjitale, atij të transmetimit lokal (përshirë këtu edhe suballotmentin e Prishtinës, me dy apo tri muxe lokale)  8). Mukset rajonale 1 deri 5 të jenë të licencuara si MUX-e Free-to-Air, programin e të cilëve shikuesi mund ta shikojë pa ndonjë parapagim apo pagesë të veçantë.  9). KPM, me anë të një akti nënligjor, të rregullojë nivelin e pagesës së taksës për licensë të MUX-ave rajonalë, konform mundësive reale të transmetuesve rajonalë/lokalë dhe konform fuqisë së tyre në treg, me mundësi të rishikimit vjetor. (Faqe 43, i "Strategjia.." Pika 1. Krijimi i bazës ligjore për licencim)  10).  Të definohet statusi “Must carry” për transmetuesit aktualë analogë që nuk duan të marrin pjesë në ndërtimin e rrjeteve digjitale, si dhe për ofruesit e ri të përmbajtjeve në nivel nacional/regjional/lokal.  11). Në faqe 28 të "Strategjisë..." , tek Tabela 5, kanali 48 nuk e ka statusin e frekuencës së lirë.  12). Në faqe 43 të "Strategjisë...", KAPITULI VII, Plani i implementimit, të modifikohen afatet kohore konform ndryshimeve të kërkuara në strategji nga transmetuesit e licencuar të Kosovës, dhe në pajtim me rekomandimet e ITU për përcaktimin e datës ASO.  13). Të planifikohet njëri MUX në VHF për implementimin e transmetimeve DVB-T2 LITE, dhe hartimi i një akti nënligjor për licencimin dhe përdorimin e tij.  **#**  **KOMENTET E IPKOS**  Komentet e IPKOs janë ne PDF dhe në këtë tabelë nuk janë në formën origjinale sic janë dërguar. KPM I ka përmbledhur në këtë tabelë, përderisa verzioni original është I publikuar në ëebfaqen e KPM-së.   1. IPKO ka propozuar që të definohen kriteret për cmimet për kanalet në must carry (këtë me siguri e kanë duke u bazuar në përvojën në cable) por që mendojmë se cështja e pagesës që kanalet do t’ju bëjnë MUX operatorëve përcaktohet kur procedohen me kriteret e tenderimit dhe operatori I MUX përcakton cmimin. Sidoqoftë kjo cështje mbetet për diskutim dhe vendim të Komisionit. 2. IPKO ka kërkuar të dijë a përdoren MUX (frekuencat) nacionale edhe për ato regjionale. 3. IPKO ka ngrit edhe ceshtjen e kanaleve që mund të jenë në MUX të RTK-së (që janë vetëm përmbajtjet e RTK-së por KPM me rregulloret për cëhstjet programore duhet të përcaktojë qartë kriteret e programeve që janë më interest ë publikut dhe ato që RTK mundet/nuk mundet t’I jap si pako premium) 4. Lidhur me MUX4 dhe MUX5 nga IPKO është propozuar që në kuadër të DSD të caktohen kriteret bazë për vlerësimin edhe caktimin e cmimeve për pjesëmarrësit në beauty contest. 5. Lidhur me suballotmentin Prishtina është kërkuar të qartësohet cështja e statusit të kanaleve must carry. 6. Lidhur me tenderët publik për suballotmente, IPKO ka kërkuar të dijë a do të jipen tenderet për MUX regjionale përnjëherë apo ndaras dhe a do të jenë tender nacional apo regjional. 7. Është kërkuar informata për përcaktimin e cmimit të set-up-box prej 20 euro 8. IPKO ka kërkuar definicion me konkret për IPG 9. Lidhur me planin e veprimit është propozuar për rishqyrtim të afatit nga 3 në 6 muaj për aktet normative. 10. Për ndërtimin e rrjetit SFN është propozuar që periudha e ndërtimit të jetë së paku 6 muaj. 11. Lidhur me fillimin e testimit digjital është propozuar të bëhet në periudhën 6 mujore si dhe të definohet që testmimi të jetë jokomercial, si dhe të përcaktohet mbulueshmëria në këtë fazë.   **#**  **KOMENTET nga RROKUM dhe KLAN KOSOVA**  Edhe komentet e dërguara bashkarisht nga Klan Kosova dhe Rrokum TV janë vetëm në PDF dhe në këtë tabelë nuk janë të dhëna në verzionin original sic janë dërguar (komentet origjinale janë të publikuara tek ëebfaqja e KPM-së).   1. Kanë dhënë propozim për definicionin e televizionit nacional që të përfshihen shërbimet mediale që mbulojnë mbi 80% të territorit të Kosovës edhe përmes rrjeteve kabllore, sinjalit satelitor e telefonik dhe IPTV platformave. 2. Janë dhënë propozime që tek kapitulli që flet për sektorin medial audiovisual:  * të ndryshohet definimi I OSHP në televizione kabllore; * të numërohen taksativisht cilat janë OSHP-të e licencuara dhe * të përshkruhet se cfarë avansimi teknologjik dhe cfarë kontributi për konkurencë dhe pluralizëm mediatik në treg kanë sjell televizionet kabllore.  1. Është sugjeruar që të jipet histori për transmetimin satelitor në Kosovë, të analizohet shembulli I Digitalb, cfarë shkeljesh ka bërë Digitalb, të analizohet pse transmetimi satelitor nuk po gjen terren në Kosovë krahasuar me format tjera të transmetimit të sinjalit, të spegohet ku humben dhe pse humben saqat dhe të potencohet e domethenia, risite qe sjell e sotmja dhe e ardhmja e IPTV-se. 2. Për shërbimet mediale audiovizuale regjionale dhe lokale është sugjeruar që në dokumentin e strategjisë KPM të sjellë format dhe mekanizmat e asistimit të këtyre televizioneve dhe që të elaborohet roli I televizioneve lokal dhe regjionale në Kosovën e digjitalizuar. 3. Lidhur me multipleksat komercial MUX1 dhe MUX2 është thënë që ka asimetri sepse përcaktohen rregullat must carry vetëm për televizionet me mbulueshmëri nacionale dhe është propozuar që për ta liruar dokumentin nga kjo qasje asimetrike të bëhen riformulime duke shtuar edhe përcaktime tjera pos faktorit të mbulueshmërisë, duke përcaktuar që “Gjatë periudhës tranzitore një një nga dy MUXat (në MUX1) do të aplikohet parimi must carry (bartje e obligueshme) për televizionet me mbulueshmëri nacionale “televizionet me skema të ndërtuara programore, me identitete të ndërtuara profesionale, me përmbajtjet e veta gjeneralistike që kanë ndikuar në informimin e opinionit, reflektimin e interesit public, në suportimin e dialogut dhe debatit në Kosovë.” 4. Është propozuar që formulimi në fq. 39 kur thuhet që KPM do të bëjë ftesë për shprehje interesi në bazë të kritereve sin ë vijim:  * **Përvoja në transmetim tokësor dhe menaxhim** të ndryshohet në **Përvoja në transmetime televizive dhe menaxhim.**   #  **KOMENTET NGA: OJQ KONSUMATORI**  Komentet nga OJQ Konsumatorit janë kryesisht komente që kanë të bëjnë me aspektin e plotësimit të tekstit që në përmbajtje nuk ka ndryshime të theksueshme. Përvec fjalës qytetarët është propozuar të shtohen edhe fjalët **shfrytëzuesit, konsumuesit e ofertave mediale**  Është kërkuar sqarim rreth metodës së aplikuar për mbulueshmërin e popullsisë nga ana e të licencuarve.  **Kualiteti dhe transmetimi efikas i televizionit dhe i përmbajtjeve tjera audio-vizuele, që janë me vlerë të lartë për shfrytëzuesit /** **konsumuesit të ofertës mediale – skemës programore mediale, do të jenë teknikisht të matshme.**  ***Transmetuesit privat me mbulim tokësor nacional:*** *Radio Televizioni 21* (*RTV 21*) dhe *Koha Vizion* (*KTV*) kanë arritur mbulueshmërinë e njëjtë sikurse të transmetuesit publik *RTK 1*. Me përfudnimin e proçesiot të digjitalizimit është reale të pritet rriutja e mbulueshmërisë në mënyrë që numri i audijencës, shfrytëzuesit, **konsumuesit të ofertës mediale – skemës programore mediale të jetë maksimal dhe të mos kemi** shfrytëzuesë, **konsumuesë të “ favorizuar dhe të diskriminuar “.**  Nëse televizionet do të mund të transmetonin nga pjesa e sipërme e Majës së Goleshit, mbulimi do të rritej deri në 90% të territorit të Kosovës. Me riaktivizimin e kësaj pike transmetuese, duke përdorur edhe repetitorët, mund të mbulohet edhe rajoni i Dragashit i cili nuk ka qasje në sinjalet tokësore analoge të televizioneve kosovare, **për ç gjë duhet bërë angazhime shtesë që edhe audijencës, shfrytëzuesve, konsumuesve medial nga Rajoni Dragashit t ju mundësohet qasja në programet e mediumeve elektronike**.  Programet me interes të përgjithshëm   * Programe të dedikuara për mbrojtjen e ambientit **dhe të shëndetit**;   **Standardi ETS 300 707 do të përfshihet edhe n ë Ligjin për standardizime dhe në Ligjin për mbrojtjen e konsumatorit të Republikës së Kosovës,**  Stacionet televizive komerciale  **Shpenzimet e dyfishta nuk duhet të jenë barrë e publikut, audijencës, shfrytëzuesve, konsumuesve të ofertave mediale.**  Është propozuar të shtohet: **Ligji Nr. ../L-... për mbrojtjen e të dhënave peronale;** | **RTK do të fillojë menaxhimin e MUX-it të vet që në fazën e parë kështuqë do të përfshijë kanalet e veta në MUX3.**  **RTK është përgjegjëse për sinjal cilësor dhe mbulueshmëri (në pajtim me Ligjin për RTK, Neni 11, paragrafi 1 dhe 2)**    **RTK është përgjegjëse për sinjal cilësor dhe mbulueshmëri (në pajtim me Ligjin për RTK, Neni 11, paragrafi 1 dhe 2)**  **Pajtohemi me komentin, në tekst të strategjisë do të shtohet “mbulimi përafërsisht i njëjtë”**  **Radio Kosova 1 transmeton 100% në gjuhën shqipe. Radio Kosova 2 ka 26.64% në gjuhët e minoriteteve. Totali për të dyjat është 13.32% (sipas monitorimeve të KPM-së).**  **Është koment jashtë strategjisë; Must carry janë RTK1 dhe RTK 2 (në pajtim me Ligjin për RTK-në, Nenin 8, paragrafi 2.1). Ceshtja e mos shkycjes edhe pas kalimit të afatit të pagesës mbetet cështje për trajtim gjatë ndryshimit të rregullores për shpërdarjen e programeve përmes operatorëve të rrjeteve.**  **Është pranuar komenti**  **Parimet programore të përcaktuara në strategji nuk bien në kundërshtim me zbatimin e ligjit për RTK-në.**  **Këto propozime nuk janë paraparë për këtë fazë (duke marrë parasysh mundësitë e popullatës për qasjen në to). Sidoqoftë, nuk përjashtohet aplikimi I tyre (kjo është më tepër cështje komerciale.)**  **Propozimi në strategji është shumë i qartë; ka për qëllim ngritjen e cilësisë programore dhe plotësimin e nevojave të publikut për programe të caktuara.**  **KPM do të përcaktojë kriteret për renditjen logjike të kanaleve me akt nënligjor.**  **Koment për t’u marrë në konsideratë gjatë hartimit të aktit nënligjor për Udhëzuesin elektronik të programit.**  **Këto pika nuk paraqesin pika transmetuese por këto pika paraqesin zonen e mbulimit (allotmentin).**  **Duke marrë parasysh afatet kohore, KPM ka vendosur që me fazën e parë të fillojë edhe operimi i MUX3. Ky ndryshim është reflektuar në tekstin final të strategjisë.**  **Strategjia, ka përcaktuar që RTK të ketë një MUX mirëpo vetëm për kanalet e veta.**  **RTK ka obligim ligjor për të siguruar mbulueshmëri në tërë territorin e Kosovës.**  **Të dhënat në strategji janë dhënë sipas informacioneve që ka ofruar RTK në KPM në 2013.**  **Strategjia, ka përcaktuar që RTK të ketë një MUX mirëpo vetëm për kanalet e veta.**  **Themelues i RTK-së përcakton mënyrën e mbështetjes dhe financimit.**  **Strategjia ka përcaktuar që stacionet regjionale të jenë në parimin must carry në suballotmentet respektive; cështjet e pagesës dhe kushtet e kycjes në MUX do të përcaktohen me rregullore adekuate (të vecantë). Si subjekt komercial trajtimi I RTV Balkan do të bëhet njëjtë sikurse me të gjithë subjektet tjera komerciale.**  **KPM ka shqyrtuar komentet e pranuara nga KOSCABLE dhe ka vlerësuar që këto komente nuk janë objekt trajtimi i kësaj strategjie. Këto komente mund të trajtohen gjatë hartimit të rregullores për shpërndarjen e programeve audiovizuale përmes operatorëve të rrjeteve që operojnë jashtë brezit radiodifuziv (përfshirë operatorët kabllorë).**    **Lidhur me komentet nga KTTN, në tekstin e strategjisë do të shtohet (fq. 22) formulimi “respektivisht përdorimi i Broadcast linqeve, që nënkupton teknologjinë ASI të bartjes së sinjaleve), dërgimin (kontribuimin) RF dhe satelitor për nevoja të transmetimit tokësor digjital”.**  **Pranohet komenti dhe bëhet riformulimi kështu: “IP Rrjeti Distributiv, për shpërndarje të sinjaleve nga Multipleksi qendror nëpër pika transmetuese, duke shfrytëzuar protokolet RTP (Real-time Transmission Protocol) nëpërmjet UDP-së (User Datagram Protocol) gjat bartjes së sinjaleve përmes fijeve optike si dhe bartjes se sinjaleve përmes linçeve”.**  **Është pranuar komenti.**  **Nuk është pranuar komenti që të bëhet ky ndryshim pasiqë formulimi në strategji ka kuptimin e njëjtë.**  **Nuk pranohet komenti me qëllim të moskufizimit të formave të transmetimit.**  **Ky koment ka të bëjë me ligjin për digjitalizim i cili do të hartohet pas miratimit të strategjisë.**  **Strategjia nuk përmban analizën e tregut në mungesë të të dhënave adekuate (të azhurnuara); analiza e fundit është bërë nga KPM në gusht 2013 përmes një shërbimi të jashtëm (outsource).**  **Në planin e veprimit për zbatimin e strategjisë është paraparë hartimi I rregullores për pronësinë e mediave dhe parandalimin e koncentrimit të mediave.**  **Marrë në konsideratë afatin e ngushtë të përcaktuar për sëitch over dhe me qëllim të përshpejtimit të procesit Sëich OFF Komisioni ka paraparë dy faza të implementimit të kësaj draft strategjie.**  **Me qëllim të mos crregullimit të tregut dhe sigurimit të pranueshmërisë nga publiku është përcaktuar me parimin must-carry rule ofrimi I përmbajtjeve programore të kanaleve ekzistuese/historike.**  **KPM ka vendosë që të aplikohet parimi beauty-contest për licencimin e dy MUX-ave nacional komercial gjatë fazës së dytë; si dhe licencimi i suballotmenteve të menaxhuar nga konsorciumet e përbëra nga shërbimet mediale audiovizuale të licencuara nga KPM (me llogari/kontabilitet të ndarë). Licenca për përmbajtjen programore do të lëshohet për afatin që parashihet me ligj.**  AMPEK ka propozuar që kanalet komerciale të trajtohen si transmetues të shërbimit publik duke ju referuar Digit.TV dhe një numri udhëzimesh që janë të dhëna në verzionin e komenteve origjinale të pranuara nga AMPEK.  **Transmetuesit të vetëm publik në Kosovë me strategji gjatë fazës së parë I ndahet një MUX për kanalet e veta kurse MUXat komercial ndahen gjatë fazës së dyte me kriteret e parimit beauty-contest. Kanalet historike komerciale me mbulueshmëri nacionale gjatë fazës së parë do të kenë statusin e bartjes së obligueshme (must-carry rule).**  **KPM ka bazuar strategjinë në planin GE06 për assignment, respektivisht allotmentet e përcaktuara sipas këtij plani.**  **Për pikat regjionale, KPM është në process të koordinimit me shtetet fqinje. Me prioritet për vendin është implementimi i strategjisë për transmetuesit nacional për shkak të afateve dhe obligimeve ndërkombëtare, mirëpo paralelisht do të punohet edhe me transmetimin regjional/lokal.**  **Në strategji nuk janë paraqitur të gjitha pikat e transmetimit që shfrytëzohen për transmetim analog në Kosovë, por vetëm pikat kryesore për mbulueshmrëri nacionale. Këto pika nuk do të thotë se nuk do të përdoren për transmetim digjital.**  **Ndarja në 4 zona të mbulimit është ekonomikisht më e favorshme për të licencuarit, ndërsa teknikisht lehtë e arritshme për garantimin e mbulueshmërisë si dhe koordinimin me shtetet fqinjë për frekuencat që do të përdoren. Përndryshe, ndarja në 2 zona është e pavolitshme për të licencuarit për shkak të kostos për qasje në MUX dhe e paarritshme për koordinim me shtetet fqinjë sepse për 1 frekuencë të propozuar nga Kosova nevojitet koordinim me shtetet përreth. Prandaj, ndarja është bërë në allotmentet sa më të vogla dhe në këtë mënyrë, të paktën garantohet mbulueshmëria aktuale e të të licencuarve.**  **Konsiderohet me interes për qytetarët e kryeqytetit që të caktohet një suballotment për Prishtinë, për arsye të koncentrimit të popullësisë, qendër e ngjarjeve administrative/politike, kulturore etj..**  **Përvojat e rajonit dhe BE-së kanë suballotment për kryeqytetin.**  **KPM me kujdes të shtuar ka bërë planifikimin që në asnjë mënyrë, TV lokale/regjionale të mos humbin përqindjen e mbulueshmërisë aktuale sipas licencës, por me kalimin në transmetim digjital, mbulueshmëria e tyre do të zgjerohet në krahasim me këtë aktuale.**  **Sidoqoftë, KPM do t’i rishikojë të gjitha kushtet teknike për të licencuarit sa i përket mbulueshmërisë, duke iu përshtatur ndarjeve regjionale të propozuara me strategjinë.**  **Overlapping për ndarje regjionale nuk aplikohet fare për shkak se mbulueshmëria e cila është në transmetimin analog arrihet edhe përmes transmetimit digjital prej pikave brenda allotmentit.**  **Kjo nuk e përjashton depërtimin e sinjalit nga njëri allotment në tjetrin. Vlen të theksohet se allotmentet regjionale përdorin frekuenca të ndryshme për të cilat nuk nevojitet sinkronizimi apo nuk paraqiten interferencat në këtë rast.**  **Strategjia parasheh licencimin e 4 suballotmenteve (MUX regjional) dhe 1 suballotment për kryeqytetin.**    **KPM është në proces të koordimit me vendet fqinje. KPM ka paraparë operatorët e mux regjional të menaxhohen nga shërbimet mediale audiovizuele të licencuara nga KPM e të organizuara në konzorciume.**  **Përderisa në strategji parashihet menaxhimi nga konzorciumet e shërbimeve mediale audio-vizuele kjo nënkupton se ata mund të përdorin pikat transmetuese ekzistuese të tyre. Poshtu është paraparë që kanalet regjionale dhe lokale kanë statusin e bartjes së obligueshme. Digjitalizimi I suballotmenteve do të fillojë në fazën e parë të implementimit të strategjisë.**  **Përcaktimi i kanaleve (edhe me këto kanale të propozuara) do të jetë pjesë e angazhimit të KPM gjatë koordiminit me vendet fqinje.**  **Sipas strategjisë Komisioni i trajton TV aktuale lokale analoge, si TV regjionale pasë kalimit në transmetimin digjital sipas regjionit që i përkasin aktualisht.**  **KPM do të përcatojë kriteret për Free-to-Air apo Pay per Vieë.**  **Përcaktimi i taksës për kyçje në MUX do të bëhet me aktë të vecantë, ashtu sic është paraparë me planin e veprimit (aneks i strategjisë).**  **Statusi “Must carry” është i paraparë me strategji (për kanalet në MUX nacional dhe ata regjional).**  **Sipas planit frekuencor, kanali 48 është i lirë për transmetim digjital.**  **Janë ndryshuar afatet duke marrë parasysh periudhën që ndodhemi tani (kemi hyrë në muajin e fundit të tremujorit të parë). Afatet konkrete për implementim do të përcaktohen konkretisht pas hyrje në fuqi Ligjit për Digjitalizim.**  **Planifikimi i MUX për brezin VHF/TV do të bëhet pas implementimit të dy fazave të parapara me strategji për 5 MUX-sa në UHF/TV.**    **KPM do të nxjerrë rregulloren për bartjen e obligueshme duke përcaktuar edhe kriteret dhe kushtet që duhet përmbushur nga ofruesit e përmbajtjes dhe MUX. Strategjia përcakton kush do të ketë statusin e bartjes së obligueshme.**  **Në MUX1 dhe MUX2 nacional nuk mund të jenë edhe ata regjional (me te njëjtën frekuencë në SFN). Për suballotmentet (MUX regjionale) do të caktohen frekuenca tjera.**  **Strategjia ka përcaktuar MUX3 për RTK vetëm për kanalet e veta (kanalet e transmetuesit publik) pa përfshirë kanale tjera komerciale.**  **Cmimet dhe kriteret për pjesëmarrësit në beauty contest do të përcaktohen nga KPM në procesin e konkurrimit**  **KPM do të nxjerrë rregulloren për bartjen e obligueshme duke përcaktuar edhe kriteret dhe kushtet që duhet përmbushur nga ofruesit e përmbajtjes dhe MUX.**  **Për të siguruar që tërë regjionet/suballotmentet fillojnë digjitalizimin njëkohësisht tenderët do të publikohen në të njëjtën kohë.**  **Sipas cmimeve në treg ndërkombëtar/rajonal është përcaktuar ky cmim. KPM në bashkëpunim me insititucionet kompetente do të përcaktojë proceduren për llojin e set-up-box dhe specifikat tjera të nevojshme.**  **Është pranuar propozimi dhe KPM kas shtuar në strategji definicioni për IPG.**  **Pajtohemi me komentin. Janë bërë ndryshime në afate.**  **Pajtohemi me komentin.**  **Pajtohemi me komentin.**  **Në transmetimet digjitale të gjithë prodhuesit e programeve që në transmetimin analog janë ndarë me përkufizime të emrave varësisht nga mënyra e transmetimit në subjekte transmetuese dhe ofrues të shërbimeve programore, do të jenë shërbime mediale audiovizuale. Dhe përderisa startegjia është për transmetimet digjitale tokësore, definimet për televizion nacional në transmetimet digjitale tokësore duhet të përcaktohen për mbulueshmërinë e territorit në rrjetin tokësor.**  **Në strategji tek ky kapitull është përshkruar gjendja aktuale dhe janë cekur të dhënat faktike për numrin e të licencuarve (shërbime mediale që transmetojnë me frekuencë të cilat afektohen më shumë nga ndryshimi që është imponuar me procesin e digjitalizimit dhe për OSHP të cilat sipas bazës aktuale ligjore kanë atë emërtim). Në transmetimin digjital të gjithë të licencuarit që në transmetimin analog dhe përmes rrjeteve kabllore janë dalluar nga mënyra e transmetimit do të jenë shërbime mediale audiovizuale.**  **Në strategji do të shtohen edhe të licencuarit OSHP nga KPM.**  **Strategjia nuk është dokument shumë përshkrues dhe vlerësues për gjendjen që kemi pasur deri tani. Gjithsesi që duhet të ketë një pasqyrë të sektorit medial ekzistues në Kosovë mirëpo fokusi mbetet përcaktimi se si do të bëhet kalimi në transmetim digjital.**  **Komente jo relevante për natyrën e dokumentit të strategjisë. Strategjia nuk mund të mirret me analiza pse dicka nuk ndodh apo të jap sqarime te shkeljeve të pretenduara.**  **KPM në kuadër të kompetencave të veta dhe të strategjisë për kalim në transmetim digjital ka paraparë stimulimin për prodhimin e programeve, duke vlerësuar rolin e televizioneve regjionale dhe lokale që kanë për regjionet në të cilat operojnë KPM ka përcaktuar që ato të kenë statusin e bartjes së obligueshme që publikut t’i mundësohet të vazhdojë të informohet prej tyre. Poashtu, KPM ka vendos që menaxherët e MUX regjional të mund të jenë shërbimet mediale audiovizuale të licencuar nga KPM të organizuar në konsorciume (është fjala për shërbimet mediale audiovizuale që prodhojnë dhe transmetojnë programe televizive pa e bërë ndarjen e tyre sipas mënyrës së transmetimit)**  **Në strategji Komisioni ka vendos që të përcaktohet që KPM do të vendos për must carry edhe kanale tjera që do të vlerësohen të rëndësisë së veçantë.**  **Strategjia parasheh trajtimin e TV të licencuara për transmetim tokësor me beauty contest.**  **KPM konsideron se me referimin “qytetarë” nënkupton të gjitha kategoritë që iu është referuar OJQ Konsumatori**  **Është marrë për bazë mbulueshmëria e secilit subjekt transmetues (përmes softëerit ICS Telecom) dhe të dhënave nga Enti i Statistikave për regjistrimin civil nëpër vendbanimet e Kosovës.**  **KPM ka përcaktuar kriteret për përmbajtje programore dhe teknike që garantojnë vlera të larta që janë të matshme.**  **Cështja e mosdiskriminimit është e rregulluar me Ligjin dhe aktet tjera të KPM-së. Sa i përket qasjes në sinjal digjital, KPM përmes planit të veprimit garanton që të gjithë qytetarët të kenë qasje në të njëjtën kohë në sinjal.**  **Strategjia garanton mbulueshmëri prej 95% të territorit të Kosovës, përfshirë edhe rajonin e Dragashit.**  **Komenti pranohet.**  **Ky standard do të merret për bazë gjatë hartimit të aktit nënligjor që e sqaron EPG-në. Për më shumë, ky akt nënligjor është i paraparë edhe në planin e veprimit.**  **Strategjia për transmetim digjital ofron qasje për publikun me kosto më të ulët dhe programe të shumëllojshme.**  **Ky ligj nuk është relevant për implementimin e strategjisë për digjitalizim** |